Gertrude Mongella

Gertrude Ibengwe Mongella alikuwa Rais wa kwanza wa Bunge la Umoja wa Afrika. Pia alikuwa mbunge wa jimbo la Ukerewe katika bunge la taifa  nchini Tanzania. Anatokea katika chama cha CCM. 

Gertrude alizaliwa mwaka 1945 katika kisiwa cha Ukerewe katika Mkoa wa Mwanza (Tanzania).  Baba yake, Patrice Magologozi alikuwa fundi seremala na mwashi na mama yake, Bibi Nambona, alikuwa mkulima. 

Gertrude Mongela ameshika nyadhifa mbalimbali za kitaifa na kimataifa. Miaka 1993-1995 alikuwa Katibu Mkuu wa Mkutano wa Umoja wa Mataifa wa Masuala ya Wanawake na kuhudhuria mkutano wake wa nne uliofanyika Beijing, China mwaka 1995. Amewahi kuwa balozi nchini India (1991-1993), Waziri Asiye na Wizara Maalum, Waziri wa Ardhi, Maliasili na Utalii, mshauri maalum wa Shirika la Umoja wa Mataifa la Elimu, Sayansi, na Utamaduni, n.k.

 Ushiriki wa mashirika yasiyo ya kiserikali 
Raisi Mongella ni mwanachama wa mashirika yafuatayo yasiyo ya kiserikali (NGOs):

 African Press Organization (APO)
 Tanzania Association of Women Leaders in Agriculture and Environment (TAWALE)
 Society for Women and AIDS in Africa Tanzania Branch (SWAAT)
 Tanzania Dental Association (TDA)
 Maendeleo ya Wanawake Ukerewe (MAWAU)
 World Future Council

Tazama pia
 Wabunge wa Tanzania

Marejeo

Viungo vya nje
Umoja wa Afrika 
Bunge la Umoja wa Afrika 

Category:Waliozaliwa 1945
Category:Wanasiasa wa Tanzania
Category:Bunge la Umoja wa Afrika
Category:Wanawake wa Tanzania
Jamii:Wanasiasa wanawake Tanzania
Jamii:Watu walio hai
Jamii: WikiGap JWK 2026